CELEX: 32014R0369
Language: sl
Date: 2014-04-10 00:00:00
Title: Izvedbena uredba Komisije (EU) št. 369/2014 z dne 10. aprila 2014 o dvestodvanajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

11.4.2014   
            
            
               SL
            
            
               Uradni list Evropske unije
            
            
               L 108/52
            
         IZVEDBENA UREDBA KOMISIJE (EU) št. 369/2014
   z dne 10. aprila 2014
   o dvestodvanajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), ter zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 31. marca 2014 sklenil črtati dve osebi s seznama oseb, skupin in subjektov, za katere velja zamrznitev sredstev in gospodarskih virov. Poleg tega je 3. aprila 2014 sklenil s seznama črtati eno osebo.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. aprila 2014
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 se pod naslovom „Fizične osebe“ črtajo naslednji vnosi:
      
                   
               
               
                  
                     „Amran Mansor (tudi Henry). Naslov: Kg. Sg. Tiram, Johor, Malezija. Datum rojstva: 25. 5. 1964. Kraj rojstva: Johor, Malezija. Državljanstvo: malezijsko. Št. potnega lista: A 10326821. Nacionalna identifikacijska številka: 640525-01-5885. Druge informacije: Izpuščen iz pripora in naj bi bil v Indoneziji. Datum uvrstitve na seznam iz člena 2a(4)(b): 9. 9. 2003.“;
                  
               
            
                   
               
               
                  
                     „Abderrahmane Kifane. Naslov: 25 via Padre Massimiliano Kolbe, Sant'Anastasia (NA), Italija. Datum rojstva: 7. 3. 1963. Kraj rojstva: Casablanca, Maroko. Državljanstvo: maroško. Datum uvrstitve na seznam iz člena 2a(4)(b): 17. 3. 2004.“;
                  
               
            
                   
               
               
                  
                     „Son Hadi Bin Muhadjir (tudi (a) Son Hadi bin Muhadjr, (b) Son bn Hadi Muhadjir, (c) Son Hadi bin Mujahir). Naslov: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, East Java, Indonezija. Datum rojstva: 12. 5. 1971. Kraj rojstva: Pasuran, East Java, Indonezija. Državljanstvo: indonezijsko. Št. potnega lista: R057803 (indonezijski potni list pod imenom Son bn Hadi Muhadjir). Nacionalna identifikacijska številka: 3514131205710004 (indonezijska osebna izkaznica pod imenom Son Hadi). Datum uvrstitve na seznam iz člena 2a(4)(b): 13. 4. 2012.“